CELEX: 62011CA0009
Language: el
Date: 2011-10-13 00:00:00
Title: Υπόθεση C-9/11: Απόφαση του Δικαστηρίου (όγδοο τμήμα) της 13ης Οκτωβρίου 2011 [αίτηση του Cour d’appel de Bruxelles (Βέλγιο) για την έκδοση προδικαστικής αποφάσεως] — Waypoint Aviation SA κατά État belge — SPF Finances (Ελεύθερη παροχή υπηρεσιών — Φορολογική νομοθεσία — Έκπτωση φόρου επί των εισοδημάτων από δάνεια για την αγορά αγαθών χρησιμοποιούμενων εντός του εθνικού εδάφους — Αποκλεισμός των αγαθών των οποίων το δικαίωμα χρήσεως εκχωρήθηκε σε τρίτο εγκατεστημένο εντός άλλου κράτους μέλους)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/7
            
         Απόφαση του Δικαστηρίου (όγδοο τμήμα) της 13ης Οκτωβρίου 2011 [αίτηση του Cour d’appel de Bruxelles (Βέλγιο) για την έκδοση προδικαστικής αποφάσεως] — Waypoint Aviation SA κατά État belge — SPF Finances
   (Υπόθεση C-9/11) (1)
   
   (Ελεύθερη παροχή υπηρεσιών - Φορολογική νομοθεσία - Έκπτωση φόρου επί των εισοδημάτων από δάνεια για την αγορά αγαθών χρησιμοποιούμενων εντός του εθνικού εδάφους - Αποκλεισμός των αγαθών των οποίων το δικαίωμα χρήσεως εκχωρήθηκε σε τρίτο εγκατεστημένο εντός άλλου κράτους μέλους)
   2011/C 355/11
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Bruxelles
   
      Διάδικοι στην υπόθεση της κύριας δίκης
   
   Waypoint Aviation SA
   
      κατά
   
   État belge — SPF Finances
   
      Αντικείμενο
   
   Αίτηση για την έκδοση προδικαστικής αποφάσεως — Cour d’appel de Bruxelles — Ερμηνεία των άρθρων 10 ΕΚ (άρθρο 4, παράγραφος 3, ΕΕ) και 49 ΕΚ (άρθρο 56 ΣΛΕΕ) — Εθνική ρύθμιση παρέχουσα δικαίωμα εκπτώσεως φόρου στα πρόσωπα που αποκτούν εισόδημα από πιστώσεις ή δάνεια χορηγούμενα σε εθνικό κέντρο συντονισμού — Δικαίωμα χρήσεως των στοιχείων ενεργητικού που αποκτώνται με το προϊόν του δανείου εκ μέρους ημεδαπής εταιρίας μέλους του ομίλου στον οποίο ανήκει το κέντρο συντονισμού — Αποκλεισμός των αλλοδαπών εταιριών του ίδιου ομίλου — Περιορισμοί της ελεύθερης παροχής υπηρεσιών
   
      Διατακτικό
   
   Το άρθρο 49 ΕΚ πρέπει να ερμηνευθεί υπό την έννοια ότι αποκλείει διάταξη κράτους μέλους, όπως η επίμαχη στην κύρια δίκη, η οποία προβλέπει τη χορήγηση εκπτώσεως φόρου επί των εισοδημάτων που αποκτούν ορισμένες εταιρίες από χρηματοδότηση για την απόκτηση καινούργιων αγαθών χρησιμοποιούμενων εντός του εθνικού εδάφους, υπό την προϋπόθεση ότι το δικαίωμα χρήσεως του αγαθού δεν εκχωρείται από την εταιρία που το απέκτησε χάρη στο δάνειο για το οποίο αναγνωρίζεται δικαίωμα εκπτώσεως φόρου, ή από οποιαδήποτε άλλη εταιρία που ανήκει στον ίδιο όμιλο, προς τρίτους πλην των εγκατεστημένων στο εν λόγω κράτος μέλος μελών του ομίλου αυτού.
   
      (1)  ΕΕ C 95 της 26.3.2011